Més de 200 músics són homenatjats per la Unió Musical d'Alaquàs
20/12/2004 13:06:00

# Més de 200 músics són homenatjats per la Unió Musical d'Alaquàs

*   20/12/2004 13:06:00
*   [Imprimir](#)
*   Compartir
*    https://www.alaquas.org/documento.asp?id\_do=9496

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9496%2F0&title=Ajuntament%20d%27Alaqu%C3%A0s.%20Premsa.M%C3%A9s%20de%20200%20m%C3%BAsics%20s%C3%B3n%20homenatjats%20per%20la%20Uni%C3%B3%20Musical%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9496/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9496/9496_Form_4.jpg)](https://www.alaquas.org/ficheros/documentos/2004/2/9496/9496_Form_10.jpg "<a href='https://www.alaquas.org/ficheros/documentos/2004/2/9496/9496_Form_10.jpg' target=_blank><i class='fa fa-external-link' aria-hidden='true'></i>.Més de 200 músics són homenatjats per la Unió Musical d'Alaquàs</a>")

L'entitat ha celebrat aquest cap de setmana diferents actes per tal de reunir tots els músics que han format part en els últims 50 anys de la Banda Simfònica

La música ha estat una de les grans protagonistes aquest cap de setmana a Alaquàs. La Unió Musical d'Alaquàs ha volgut rendir homenatge a totes les persones que, al llarg dels últims 50 anys d'existència de la Banda Simfònica, n'han format part en algun moment. Vora 250 músics han participat en els diferents actes organitzats.

Les activitats, organitzades per la UMA i l'Ajuntament d'Alaquàs, van començar el passat dijous 16 de desembre amb un sopar faixat al qual van estar convidats tots els músics.

El gran dia va tindre lloc el dissabte 18 de desembre. A les deu de la nit, tots els músics participants es van concentrar al Castell d'Alaquàs, des d'on van eixir en una cercavila al ritme de la música. Centenars de veïnes i veïnes es van sumar a aquesta festa, recorrent amb els músics el carrer Major i l'avinguda País Valencià fins arribar a l'Auditori Nou, on van oferir un concert. En aquesta actuació tots els músics van interpretar el pas doble del Mestre Medina "Flores Alaquasenses". A continuació, es van oferir les peces "Gran Fantasia Española" de R. Villa, "Segaria" de José Devesa Pons i "Diverimento" de L. Bernstein.

La festa va finalitzar a l'endemà amb un dinar de germanor on es van lliurar a tots els músics un pergamí i una insígnia en record d'aquest homenatge. A l'acte va assistir l'Alcalde d'Alaquàs, Jorge Alarte, el President de la UMA, Josep Maria Planells, i una gran quantitat de músics.